
REZUMAT 


Articolul urmăreşte momentele-cheie ale carierei dansatorului, coregrafului și profesorului 
José Limón, cu accent pe dezvoltarea tehnicii sale de dans si a specificului acesteia în 
peisajul dansului modern american al secolului al XX-lea. Elementul inedit este prezentarea 
câtorva exercitii detaliate din tehnica de dans Limón, transpuse pentru prima oară în tabele 
ușor de folosit de către profesioniștii din domeniul coregrafic. 

Cuvinte cheie: José Limón, dans, secolul XX, tehnică de dans, spectacol coregrafic, biografie 
artistică. 


1.1 Introducere: José Limón - omul, dansatorul, profesorul, coregraful 

Dansator, profesor si coregraf emerit, José Limón ocupă un loc special în 
istoria dansului, și un loc central în istoria dansului modern american. Cunoscut 
contemporanilor mai ales prin prisma tehnicii de dans pe care a pus-o la punct 
(tehnică preluată de la profesoara sa, Doris Humphrey), Limón a lăsat ca moștenire 
artistică numeroase spectacole valoroase, dar si amintirea unei prezențe 
impunătoare, gratioase; a fost un mare talent, născut să danseze, să bucure publicul 
şi să schimbe destinele mai-tinerilor dansatori contemporani cu el. 

Náscut in Mexic (Culiacán, Sinaloa), in 1908, José Arcadio Limón se mutá 
împreună cu familia in 1918 la Los Angeles, Statele Unite ale Americii!. Studiază o 
vreme la University of California în Los Angeles (UCLA), cu specializare in arte 
(pictură), apoi renunţă si se mută la New York, la vârsta de 20 de ani, cu gândul de 
a deveni pictor. 

Tânăr si impulsiv, decide cá isi doreşte o carieră in dans după ce il vede 
dansánd pe Harold Kreutzberg, un dansator expresionist german (elev al lui Mary 
Wigman). Are sansa sá fie acceptat la studioul Humphrey-Weidman, printre 
puţinele care lucrează și cu elevi de sex masculin?. 

Fiind printre puţinii dansatori de sex masculin de la studio, ajunge rapid în 
situaţia de a dansa pe scenă. Deși începe pregătirea în dans târziu (la 20 de ani), are 
norocul de a avea un corp intuitiv, cooperant, şi o musculatură atletică, combinate 
cu o abordare intensă, dramatică a partiturii coregrafice. Înalt si masiv, depășește 
provocarea de a își controla perfect corpul și greutatea (lucrând eficient cu 
gravitația), prin studiul tehnicii Humphrey-Weidmar*. Energic, munceşte din greu 
şi ia totul foarte în serios, profitând la maxim de abilitățile sale fizice native. 

La doar doi ani după ce își începe antrenamentul ca dansator, prezintă 
primele sale două lucrări coregrafice: Etude in D Flat Major, un duet pe care îl 
dansează cu Letitia Ide pe muzică lui Alexander Scriabin, si Bacchanale, pe muzică 
originală de percuție compusă de Limón (dansatorii-interpreti sunt Ernestine 
Hanoch, Eleanor King, Letitia Ide). Aceste lucrări de început (solo, duet, trio) 
reprezintă mișcare pură, în formă rudimentară (lipsindu-i aportul de idei 
dramaturgice); aşadar, coregraful experimentează cu propriul corp si cu cele ale 
colegilor. Ochiul său de pictor aranjează cu atenţie desenul coregrafiilor de grup. 
Universul sonor îl face să se simtă ca acasă, gratie pregătirii sale muzicale. Îşi dau 
mâna si se îmbină armonios toate aptitudinile sale artistice, atent cultivate si 
exersate de-a lungul anilor. 

Pasional și plin de elan, José Limón găsește în coregrafa Doris Humphrey 
un mentor ideal. Sub îndrumarea acesteia își dezvoltă prezenţa scenică şi 
capacitatea de expresie dramatică. Limón devine curând membru cu drepturi 
depline în compania Humphrey-Weidman. 

În 1940, José Limón pleacă din compania Humphrey-Weidman și din New 
York înapoi în Californiat, pentru a-și căuta norocul pe cont propriu. Lucrează 


1 Susanna Reich, José! Born to dance: the story of José Limón, Editura Simon & Schuster/Paula Wiseman 
Books, New York, 2005, p. 15. 

? José Limón, José Limón — an unfinished memoir, Editura Wesleyan University Press, Connecticut, 2001, 
p. 19. 

3 Doris Humphrey, The art of making dances, Editura Dance Horizons, Princeton, New Jersey, 1959, p. 61. 
^ Limón, José, José Limón — an unfinished memoir, Editura Wesleyan University Press, Connecticut, 2001, 
pp. 97-115. 

temporar cu May O'Donnell, aláturi de care creeazá lucrári cu care pleacá in turnee 
pe coasta de vest. Sotul lui May, Ray Green, compune muzica pentru aceste lucrári. 

Dupa un an, Pauline Lawrence, viitoarea lui sotie, il urmeazá pe José 
Limón în San Francisco si se căsătoresc în octombrie 1941. Ulterior, Doris 
Humphrey il reprimeste in companie; in acel moment, ea si Charles Weidman 
începuseră să se separe din punct de vedere artistic. 

José Limón devine solistul de sex masculin al companiei, preia atât rolurile 
vechi, dar le si învaţă pe cele noi. În 1942, creează solo-ul Chaconne, inspirat de 
muzica compozitorului său preferat, J. S. Bach. Solo-ul beneficiază de prezenţa 
unui violonist (Roman Totenburg), care cântă live pe scenă, în timp ce Limón 
dansează. Prin această lucrare, coregraful isi pune inventivitatea mișcărilor in 
slujba exprimării unor teme cu conţinut dramaturgic, emotional si astfel, 
marchează debutul maturității sale coregrafice. 

Limón pune bazele propriei sale companii” si îi invită să lucreze cu el pe 
Pauline Koner, Letitia Ide, Beatrice Seckler, Miriam Pandor, Lucas Hoving, Betty 
Jones, Ruth Currier. Însăși Doris Humphrey vine să lucreze în noua companie, 
continuându-și astfel cariera în dans în calitate de coregraf al Companiei Limón. 

Primul spectacol creat si dansat de Limón în noua sa companie de dans 
este La Malinche, spectacol bazat pe o legendă mexicană. La Malinche abordează 
teme ca: iubirea, trădarea, politica, puterea, prin talentul dansatorilor José Limón, 
Lucas Hoving, Pauline Koner. În La Malinche, Jose Limón se folosește de 
moştenirea sa culturală, de originile sale nationale și etnice. Teme ca: revoluția, 
intrigile politice şi trădarea vor reapărea în lucrările sale coregrafice în viitor. 

În 1949, în cadrul American Dance Festival, Limón creează opera sa cea 
mai cunoscutá, The Moor's Pavane (muzicá de Henry Purcell), bazatá pe tragedia lui 
Othello. Lucrarea aduce in luminá abilitatea excelentá a lui Limón de a spune 
povești folosind mișcare pură. Mișcarea, învăluită în scheme spatiale complexe, si 
tipare de mișcare recognoscibile pentru fiecare dansator în parte, ilustrează 
povestea: alianțe, minciuni, frică, emoţii adânci care animă personajele prin teme 
ca: iubirea, gelozia, moartea, pasiunea. Acţiunea este intensă, fără gesturi risipite, 
fără detalii inutile, cu o mare diversitate și bogăţie a registrului de expresie 
emoțională, regăsindu-se în spectacol întreaga gamă de emoții umane. 

Ca de fiecare dată, în Moor's Pavane coregraful îi foloseşte pe fiecare dintre 
membrii companiei pentru abilitățile specifice: delicata Betty Jones este 
Desdemona, personajul Emilia este jucat de Pauline Koner, Lucas Hoving face un 
Iago elegant, de neuitat, si, desigur, Limón însuși este Maurul, decupând cu gratie, 
fortá si precizie forme elegante in spatiul scenic. Forta dansului lui vine din 


5 Isabelle Ginot si Marcelle Michel (trad. Vivia Săndulescu), Dansul în secolul XX, Editura Art, Bucureşti, 
2011, pp. 117-122. 

constientizarea gravitatiei si a respiratiei; cànd se miscá, pare cá miscá intreg aerul 
si spatiul din jurul lui. Prin acest rol, Limón atinge apogeul artistic ca dansator si 
interpret: impresionează nu doar prin plastica mișcării, frumuseţea fizică, prezenţa 
impozantă, ci şi prin profunzimea frământării emoționale care îi animă personajul. 

Este o perioadă fecundă, de dezvoltare pe toate planurile pentru întreaga 
companie: José Limón, Betty Jones si Ruth Currier încep să predea ore de dans la 
Dance Players Studio, in New York. Pe másurá ce compania de dans evolueazá si 
face din ce in ce mai multe turnee, Lucy Venable si June Dunbar preiau orele de 
dans de la studio pentru a-l menţine deschis. José Limón si restul companiei 
predau peste tot pe unde pleacă în turneu, iar vara, tinerilor care se adună la 
Connecticut College. 

Un eveniment major în viața companiei Limón este rezidența artistică în 
Mexico City, oferită de Institutul Naţional de Belle Arte, condus de artistul Miguel 
Covarrubias. În 1951, acesta îl invită pe José Limón, alături de restul trupei, să 
danseze si să creeze in Mexico City. Rezidenta este susținută financiar de Guvernul 
Mexican si reprezintă prima șansă pentru coregraful Limón de a crea opere de 
întindere medie și mare, lucrări coregrafice destinate grupului, ansamblului de 
balet (şi nu create în jurul soliștilor). Majoritatea lucrărilor făcute cu această ocazie 
sunt bazate pe istoria Mexicului, folosind si muzică tradițională mexicană. Limón 
creează Los Cuatros Soles, cu 30 de dansatori (atât membri ai companiei, cât si 
dansatori locali din Mexic), Redes cu 26 de dansatori. 

În 1951, la invitația Marthei Hill, Limón începe să predea la Juilliard School 
of Music, renunțând temporar la ideea unei școli independente de dans Limón. 
Urmează o perioadă fecundă pentru el, atât în calitate de coregraf, cât si ca 
profesor de dans: consiliat atent și îndeaproape de Doris Humphrey face coregrafie 
atât pentru elevii de la Juilliard School, dar si pentru compania Limón, si 
cálátoreste in intreaga tará cu spectacole in turneu (ocazie cu care si predá acolo 
unde cálátoreste). Ín fiecare vará, Limón participá la Connecticut College Dance 
Festival si creeazá in acel cadru opere ca: The Exiles, The Visitation, The Traitor (creat 
special pentru distributie masculiná, cáci in aceastá perioadá se adaugá companiei 
Limón încă trei dansatori: Michael Hollander, Harlan McCollum, Chester 
Wolenski), Scherzo, Blue Roses etc. 

Ín 1954 Compania Limón este invitatá de cátre Guvernul American sá 
participe la un program de schimb cultural, printr-un turneu în America de Sud, o 
recunoaștere importantă a meritelor companiei, dar şi a dansului modern ca artă 
independentă de balet, într-o perioadă în care puţine companii de dans erau stabile 
din punct de vedere financiar. Majoritatea dansatorilor lucrau part-time în altă 


6 June Dunbar, José Limón — Choreography and Dance Studies Series, Editura Routledge, Londra, 2002, 
pp. 97-112. 

parte pentru a se putea întreţine, iar majoritatea coregrafilor de dans modern au 
fost nevoiti sá accepte sá monteze si pe Broadway, pentru a isi rotunji veniturile. 

A doua invitaţie importantă vine în 1957, când Compania Limón 
realizează un turneu în Europa. Între aceste două turnee, Empire State Music 
Festival îi comandă lui Limón crearea piesei The Emperor Jones, bazată pe piesa lui 
O'Neill si care urmează să devină un „hit” al Companiei Limón. Pentru acest 
spectacol, coregraful colaborează cu compozitorul Heitor Villa-Lobos. Ulterior, 
Limón se dedică trup și suflet creării spectacolului There is Time, un spectacol 
coregrafic bazat pe versetele Ecleziastului, pe muzică de Norman Dello Joio. 

Cu spectacolul There is time, Compania Limón face turnee într-o Europă 
devastată de cel de-al doilea Război Mondial. Această experienţă are un impact 
puternic asupra lui Limón, care devine preocupat si afectat de distrugerile majore 
din Europa de Est (mai ales Polonia). Revine în SUA cu un amalgam de sentimente 
contradictorii: admiraţie, furie, tristeţe, vină, dar şi o puternică dorință de a se 
implica, de a se exprima într-un fel. Îşi găseşte resortul si resursele tot în arta sa si, 
marcat de turneul european și de rămășițele războiului, compune Missa Brevis (pe 
muzica lui Zoltán Kodály), prima lucrare pe cont propriu, fără consiliere din partea 
lui Doris Humphrey. Prin această lucrare (în care dansează rolul principal 
masculin) abordează într-un mod personal căutarea spiritualităţii și natura umană 
religioasă. 

Primeşte premiul Dance Magazine Award în 1957. În 1958 moare Doris 
Humphrey, mentorul său; acest soc îi creează lui Limón dificultăţi în munca de 
creaţie, si astfel, se refugiază o vreme în munca pedagogică. Juilliard School devine 
teren fertil de pregătire, antrenament și recrutare a viitorilor membri ai companiei. 

În 1964, la American Dance Festival, José Limón creează A Choreographic 
Offering, piesá-tribut pentru Doris Humphrey, ocazie cu care renaşte în calitate de 
coregraf. Totodată, este și prima piesă lucrată exclusiv cu noii și tinerii membri ai 
companiei. Cei opt dansatori titluari ai companiei aveau roluri solistice, la care se 
adaugă un ansamblu de douăzeci de elevi-dansatori din cadrul festivalului. 
Spectacolul A Choreographic Offering reia teme si motive din opera lui Doris 
Humphrey. Tot in 1964, Limón primeste Premiul Capezio Dance Award pentru 
contributiile aduse artei coregrafice. 

Treptat, pe másurá ce lucreazá cu tinerii dansatori, coregraful incepe sá 
exploreze si teme mai abstracte. The Winged, creat in 1966, este o piesá pentru un 
ansamblu de șaisprezece dansatori, care interpretează creaturi mitice înaripate. 
Când creează The Winged, introduce ca practică de lucru introspectia de grup, își 
discută si analizează ideile cu dansatorii, când trece printr-un blocaj creativ. Cu 
această ocazie, le vorbeşte dansatorilor despre Zeus, despre Sphinx, Pegasus, 
pentru a-i ajuta să înţeleagă ce dansează, si, în același timp, pentru a se ajuta pe 
sine să își discearná intenţiile artistice. Prin această premieră, José Limón începe să 

experimenteze temele abstracte, lucrul cu un ansamblu mai numeros (16 
dansatori) si cu un altfel de concept muzical: linistea. Ideea de a monta un 
spectacol care sá se auto-sustiná fárá muzicá, pe fundal de liniste, este o idee cu 
care José Limón si Doris Humphrey cochetaserá ceva timp. Construieste frazele 
muzicale pe baza ritmurilor respiratiei colective. Ulterior, creeazá un colaj muzical 
pentru The Winged (sunete electronice, jazz, păsări ciripind, sunetul vântului etc.). 

În 1969 José Limón renunţă definitiv la dans si se dedică exclusiv muncii 
de coregraf. Munca de predare la Juilliard School, orele de dans predate în turnee, 
conducerea repetitiilor au fost treptat preluate de Daniel Lewis. Acesta, împreună 
cu Laura Glenn, Carla Maxwell si Jennifer Scanlon au montat spectacolele 
Companiei Limón în cadrul mai multor companii de balet si dans modern. Dintre 
lucrările ultimei perioade din viata lui José Limón, amintim: The Unsung (1970), un 
spectacol în care Limón tese material dramaturgic în interiorul unui dans abstract. 
The Unsung este un tribut adus amerindienilor, creat pentru un grup de opt 
dansatori de sex masculin, cu acompaniament sonor alcătuit din: bătăi ale 
picioarelor, alergat, sărituri, frecări ale picioarelor de podea, la care se adaugă 
sunetul respirației celor opt dansatori. 

The Unsung este compus dintr-o secțiune de dans în grup, urmată de opt 
solo-uri, fiecare denumit după un erou indian: Metacomet, Pontiac, Tecumseh, Red 
Eagle, Black Hawk, Osceola, Sitting Bull, Geronimo. Fiecare dansator a avut ca 
temă investigarea vieții eroului pe care l-a interpretat. Pentru a-i ajuta pe dansatori, 
în procesul de creaţie al spectacolului coregraful îi pune să își imagineze deşertul, 
nisipul fierbinte care le arde picioarele, vântul uscat, distanțele enorme. Le 
vorbește despre valorile de bază ale amerindienilor: în primul rând, o imensă 
iubire si un mare respect pentru Pământ. Dansul devine muzică (spectacolul fiind 
dansat în liniște), iar prin el curg emoția iubirii si sentimentul recunostintei. The 
Unsung, un spectacol bogat în limbaj de mișcare, este un tribut adus moştenirii 
culturale a lui José Limón (care este mexican si indian Yaqui — după mamă). The 
Unsung este un glosar al dansului masculin specific tehnicii Limón - contine toate 
elementele pe care José Limón le-a făcut sau a vrut să le facă, din punct de vedere 
fizic şi tehnic. Solo-urile evidenţiază, ca de obicei, caracteristicile pozitive ale 
fiecărui dansator. Fiecare este pus în valoare pentru ceea ce stie mai bine să facă, si 
deci, dă ceea ce are mai bun de oferit. Premiera spectacolului The Unsung îi este 
dedicată lui Ted Shawn. 

O altă serie de solo-uri puternice apar în Dances for Isadora (tribut Isadorei 
Duncan, care constituie o sursă de inspiraţie si admiraţie pentru José Limón). 
Fiecare solo relevă un alt aspect al personalităţii Isadorei. 

În 1972, coregrafiază Orfeo, piesă bazată pe Orfeu și Euridice. Finalul — o 
scenă goală si o muzică rămasă neterminată — trădează durerea de a o fi pierdut pe 
soţia sa, Pauline (în 1971). Tot în 1972 creează ultimul spectacol, Carlota, o poveste 

inspiratá din istoria mexicaná, un balet cu linie dramaticá, dansat in liniste, fárá 
muzică. 

În anul 1972, José Limón moare într-un spital din New Jersey. Rămâne în 
memoria tuturor celor care au lucrat cu el pentru felul în care s-a purtat cu 
oamenii, pentru generozitatea artistică, pentru felul special în care a muncit cu 
dansatorii, i-a ajutat si prețuit pe fiecare în parte si i-a sprijinit să se descopere ca 
artisti. Limón a prețuit în egală măsură aspectul tehnic al dansului, dar si adevărul 
artistic exprimat pe scenă, dimensiunea dramaturgică, abilitatea de a spune poveşti 
prin dans. Predă un stil de dans care învaţă și forțează dansatorul să își folosească 
fiecare parte a corpului ca unealtă expresivă. 

Afectiunea pe care i-o poartă toti cei care au fost atinși de geniul său: 
public, elevi, colegi-dansatori îl face nemuritor. Rămâne în memoria generației sale 
ca un om deosebit de sensibil și generos cu cei din jurul său. 


1.2 Predarea ştafetei — profesor si mentor pentru următoarea generaţie de 
dansatori 

Încă de la începutul antrenamentului său tehnic, José Limón percepe 
corpul ca pe o orchestră, iar această abordare îl va însoți pe parcursul carierei ca 
dansator si ca profesor. Învață să danseze făcând să „sune” fiecare parte a corpului, 
apoi căutând armonia dintre ele. Dezvoltă o serie de exerciții de isolations 
(isometrie — izolári ale membrelor), învățând controlul greutății fiecărei părți a 
corpului. Constientizarea greutății, a luptei cu gravitația si a sentimentului de 
victorie care o însoțește devine semnătura stilistică a dansatorului si ulterior, a 
coregrafului José Limón. Coregrafia creată explorează motivația psihologică a 
fiecărui personaj, dramatismul si relațiile dintre personaje. 

José Limón vede activitatea de a preda dansul ca mod de experimentare si 
dezvoltare de mișcare nouă, deci, ca pe o cercetare artistică. În spatele tehnicii sale 
impecabile stau ideile, principiile şi perceptele sale artistice și coregrafice. 
Motivația de a se mișca este, pentru José Limón, mai degrabă dramaturgicá, decât 
fizică. 

Îşi încurajează elevii-dansatori să „tragă de ei”, să îşi depăşească abilităţile 
din punct de vedere fizic, să se autodepáseascá, si, în felul acesta, să ducă mai 
departe ceea ce li se predă: coregrafia trebuie să devină a lor, să o personalizeze, să 
găsească sensul si intenţiile din spatele fiecărei mișcări predate, să își găsească un 
„de ce” personal în fiecare mișcare a brațelor, fiecare arcuire a coloanei, fiecare 
cădere a capului — infuzând coregrafia predată de José Limón cu sensuri noi, 
personale și sprituale, care să reflecte, în cele din urmă, propriile căutări. 

Orele de dans predate de José Limón debutau cu o amplă secțiune dedicată 
Izolărilor (Isolations) - cum să angrenezi doar o anumită parte a corpului, 
explorând limitele rotației, întinderii si flexiei. Urma apoi o parte de mișcări prin 

toatá sala de dans, in care elevii invátau sá foloseascá corpul ca pe un intreg, cu 
toate pártile sale simultan (conform principiului Limón the body is an orchestra). Cu 
aceastá parte il ajutá Betty Jones, care predá miscarea ergonomicá, corectá, 
folosirea si alungirea mușchilor, principiile aliniamentului, posturii corecte si 
respirației (deprinse de la Lulu Sweigard). 

La orele lui José Limón dansatorii învățau stilul si dinamica specifice 
tehnicii sale de dans; la orele lui Betty Jones, învățau cum fiecare parte a corpului e 
conectată cu axul central (coloana vertebrală) şi cum acesta se folosește pentru 
echilibru și suspensie. De asemenea, învățau să folosească respiraţia pentru a crea 
o senzaţie de ușurință, dar si pentru a simţi greutatea si gravitația. Prin ritmurile 
respirației, tinerii dansatori deprind principiul fall and recovery (moştenit de la 
Doris Humphrey), dar si principiul motric al izolării segmentelor corporale (aditia 
lui José Limón la tehnica Humphrey). 


1.3 Amprenta stilisticá Limón 

Când începe să exploreze lumea dansului ca dansator si, apoi în calitate de 
coregraf, Limón „se aruncă cu capul înainte” pentru a obseva direct ce poate si ce 
nu poate să facă din punct de vedere fizic. Ulterior, pe măsură ce tehnica sa începe 
să se cizeleze, și coregrafiile devin mai elaborate. 

După Ted Shawn și Charles Weidman, José Limón este încă o dovadă cá 
dansatorul de sex masculin nu este doar partenerul femeii, ci posedă o serie de 
abilități și posibilităţi stilistice proprii. Farmecul stilului Limón constă în felul în 
care, explorând toate registrele tehnice si tot inventarul de turatii, sărituri, extensii, 
José Limón a știut, totuși, să spună povești (doar prin mișcare, fără cuvânt, uneori, 
chiar şi fără muzică), poveşti provenite dintre cele mai variate surse: literatură 
(Othello), Biblie (Adam şi Eva), istorie (amerindienii, cel de-al doilea Război 
Mondial, istoria Mexicului etc.). Tehnica lui, prin șlefuiri repetate, ajunge să fie 
expresia sufletului uman, cu toate reverberatiile si profunzimile posibile. 

Întreaga concepție tehnică si artistică asupra dansului si asupra 
dansatorului are la bază un respect enorm şi o mare iubire față de corp, de 
anatomia acestuia și de ceea ce poate corpul să facă (acest aspect rămânând veşnic 
o interogatie pentru Limón). 

Spre deosebire de balet, unde dansatorii par impoderabili, la Limón este 
mereu evidentă greutatea care îi trage spre podea, desi par că sfidează regulile 
gravitaţiei cu tot echilibrul, cu toate acele sărituri, turatii etc. 

Dansul creat de Limón este o alternanță perpetuă între eliberare de 
greutate, libertate și subordonarea corpului legilor gravitaţiei (ca de exemplu, acel 
moment când corpul cade), sau ceea ce Doris Humphrey numea „arc întins între 
două puncte moarte”. 

Astăzi, dansatorii vin să înveţe stilul Limón fiind mai degrabă interesaţi de 
cum să facă, de stil, de felul în care se execută un pas, o mișcare, cum trebuie să fie 
angrenată musculatura, care este raportul cu muzica, care este intenţia expresivă — 
şi mai puţin interesați de căutările și frământările care au fost necesare până când 
Limón a ajuns la aceste forme epurate din punct de vedere stilistic. 


1.4 Definirea conceptelor tehnice fundamentale ale tehnicii Limón 

1.4.1. Alignment — Postura, aliniamentul membrelor, corpul ca un întreg, ca 
o orchestră 

Corpul este un întreg sau, asa cum spune Limón, o orchestră. Toate părțile 
corpului sunt interconectate. Fiecare mișcare afectează întreg corpul. Capul se află 
deasupra umerilor, umerii deasupra soldurilor, soldurile deasupra genunchilor, 
genunchii deasupra tălpilor. Gâtul este alungit în permanenţă, iar coloana 
vertebrală este centrul corpului. Postura corectă nu necesită mult efort muscular, 
însă este necesar să fie repetată, pentru a intra în memoria musculară. 

Acest principiu reprezintă o aşezare a tuturor părţilor corpului, într-un 
moment dat, în raport una cu cealaltă. Deficientele posturale, dincolo de a fi 
inestetice, creează probleme funcționale (pe termen lung, foarte adesea, probleme 
ale coloanei vertebrale: hernii, scolioze, lordoze etc.). Când discută de postura 
corectă, José Limón se referă la următoarele: stând în picioare, tălpile sunt paralele, 
degetele mari de la picioare privesc în faţă; tălpile se află exact sub solduri, nu in 
exteriorul acestora. Umerii se află aliniati exact deasupra soldurilor. Coloana 
vertebrală (axul vertical) este alungită, capul este ridicat si greutatea distribuită 
egal între cele două picioare. Capul se află deasupra umerilor, umerii deasupra 
taliei, talia deasupra soldurilor, șoldurile deasupra genunchilor, genunchii 
deasupra tălpilor. Toate acestea sunt poziționate într-o linie: axul vertical este o 
linie imaginară situată pe centrul corpului, care porneşte dintre picioare și trece 
prin mijlocul trunghiului, ieşind fix prin creștetul capului. 

Pe parcursul orelor de studii sau în cadrul coregrafiilor se pleacă din 
poziţia de aliniament si se revine la ea. Pentru a putea reveni cu ușurință si 
rapiditate, această poziţie trebuie să fie fixată prin repetiție, până când devine un 
reflex al musculaturii. 

Această poziție (corectă din punct de vedere anatomic) necesită foarte 
puţin efort muscular, însă postura necesită repetări pentru a intra în memoria 
musculaturii, a fi reţinută si a se reveni la ea cu uşurinţă, pentru a deveni, deci, un 
reflex. 

1.4.2. Succession (ordinea firească sau efectul de domino) este un flux 
secvențial de mișcare care călătoreşte prin întreg corpul — efectele unei mișcări (a 
unei părți a corpului) în toate celelalte părți ale corpului. Poate fi asemănat 
efectului de domino, ca un val răspândit în întreg corpul: coloana vertebrală e 

legatá de cap, umeri, piept, talie, si toate au o legáturá cu soldurile. O simplá 
cădere a capului angreneazá efecte până la nivelul soldurilor, incluzând umeri, 
omoplati, braţe, piept, talie etc. Corpul, deci, este un întreg, iar oricare parte a 
corpului poate iniția succession. 

1.4.3. Opposition (forţele egale opuse) — acestea sunt un mod de a folosi 
întreg corpul pentru a crea senzaţia de alungire si întindere (într-o mișcare), fără a 
încorda si tensiona mușchii şi țesuturile. 

Există 5 puncte de opoziţie în corp, atunci când suntem ridicaţi în picioare: 
capul, mâna stângă, mâna dreaptă, piciorul stâng, piciorul drept. Dacă ne 
imaginăm o forță care trage de fiecare dintre aceste puncte fără să le schimbe 
direcţia şi cu intensitate egală, apare o senzaţie plăcută de întindere și alungire în 
toate membrele și la nivelul coloanei vertebrale. Aceste puncte reprezintă un ax 
central al corpului, de care „atârnă” restul (dansatorul trebuie să se simtă ca și cum 
ar fi „atârnat” din aceste puncte). 

Fiecare dintre aceste cinci puncte se poate opune celuilalt. Este suficient să 
ne imaginam o linie care trece prin cap, coboară prin trunchi si iese prin brațul 
drept; apoi, pe cineva care trage simultan de ambele capete ale acestei linii, cu forță 
egală dar în direcții diferite — aceasta este opoziţia a două puncte aflate în corp, și 
poate fi folosită într-o infinitate de secvenţe de mișcare: pentru a ne crea echilibrul 
(de unde „tragem” și ce/spre ce „împingem”), punctele de sprijin în corp 
(împingem simultan zona lombară în față si tragem de cap în jos, simtindu-i 
greutatea într-o derulare a coloanei); pentru a crea efect dramatic într-o coregrafie 
(un „dușman” imaginar ne trage de cap și un „prieten” la fel de imaginar ne 
salvează apucându-ne mâinile — astfel o simplă secvență de paşi este impregnată 
de sensuri dramaturgice); pentru a ne găsi reperele într-un exercițiu de 
improvizație (atunci când corpul este spaţiul pe care îl avem, punctele de opoziție 
sunt forțele care trag/imping; urcă/coboară; impregneazá mișcarea de calități ca: 
slab/puternic, mare/mic; sus/jos; aceste puncte aflându-se pe părți opuse, pot crea 
efecte interesante de diferențiere stânga-dreapta). 

Opposition este, de fapt, o linie imaginară care trece prin interiorul 
corpului: de la un brat la celălalt; de la braţe spre cap; de la brațe spre ambele 
picioare. Opoziția nu este încărcată de tensiune, ci de alungire. Este folosită foarte 
des, pentru a crea anumite calități ale mișcării în coregrafii. 

1.4.4. Potential and kinetic energy — energia potenţială şi energia kinetică. 

Energia potenţială este acea energie stocată, nefolosită (încă), dar prezentă 
(reziduală) în corp; este deci corpul pe punctul de a dezlántui acea energie. Energia 
kinetică este energie potenţială în mișcare — deci, valorificată. 

În contextul tehnicii Limón, energia potenţială este acea energie stocată în 
corp. Când, cu ajutorul si prin forța gravitaţiei, această energie este eliberată, ea 
devine energie kinetică (cel mai bun exemplu în acest context fiind o căzătură). 

Energia potentialá poate fi stocatá in diverse párti ale corpului si, ulterior, 
eliberatá. 

1.4.5. Fall (cáderea) reprezintá completa eliberare si relaxare a muschilor, 
cedând corpul forței gravitaționale. Gravitatia era folosită de Limón pentru a ne 
îndepărta de podea. Când corpul cade, viteza cu care el cade se accelerează pe 
măsură ce corpul se apropie de pământ (nu cade egal, sacadat sau controlat). În 
contextul tehnicii Limón, se învaţă cum să lăsăm să cadă diverse părţi ale corpului, 
independente de celelalte (spre exemplu, capul și umerii pot să cadă, în timp ce 
picioarele si soldurile să rămână nemișcate). O cădere a unei părți a corpului 
eliberează energie kineticá — aceasta poate fi folosită fie ca recovery, fie ca rebound. 

1.4.6. Weight (greutatea). În interiorul unui aspect tehnic al mişcării (de 
exemplu, o opoziţie sau o suspendare), se adaugă greutate, izolând o anumită 
parte a corpului și permițându-i să cedeze forței gravitaționale; în tot acest timp, 
restul corpului isi menţine suspensia, opozitiile si punctele înalte (high points). 

Greutatea este de fapt, greutatea picioarelor, sprijinită în podea. În același 
timp, partea superioară a corpului se opune greutății picioarelor (si astfel se 
creează o opoziţie). Greutatea este, de fapt, o calitate particulară a unei mișcări 
(opusă suspendării). 

1.4.7. Recovery şi Rebound. Pentru ambele, rezultatul final este același: 
energia potenţială eliberată într-o cădere este acumulată la finalul căderii şi 
recanalizată. Ambele opresc căderea si redirectioneazá energia. 

Dacă este recovery, energia trece prin punctul ultim al căderii şi continuă în 
aceeași directie, ca un pendul => energia continuă ca o forță centrifugă. 
Asemănătoare mișcării unui pendul, corpul în cădere își găseşte o suspendare, apoi 
energia este redirectionatá (corpul pleacă pe altă traiectorie, folosind tot forța 
căderii). 

Dacă este rebound (recul), se va folosi reacţia elastică a mușchiului. Când o 
parte a corpului cade, mușchii se întind la maxim în cădere şi, în mod natural, trag 
înapoi, contractându-se, ca un arc. În rebound, deci, energia recuperatá este 
aruncatá intr-o nouá directie. Corpul revine pe aceeasi traiectorie; la finalul unei 
cáderi (fie cá este o cádere a capului, a umerilor, a coloanei vertebrale etc.) 
segmentele se întind la maxim, apoi folosesc acea energie pentru a reveni, ca un 
arc. Întinderea dă forță pentru a reveni din cădere. 

1.4.8. Suspension (suspendare) este o prelungire a unui punct înalt (high 
point). Apare la apogeul unei mișcări, prin continuarea mișcării și întârzierea 
efectului gravitațional. 

O suspendare este o ináltare a energiei potentiale — o respirație menţinută 
la finalul unei mișcări. Când respirăm, corpul se umple de aer, punctele opuse trag 
între cap, braţe și picioare, alungindu-le pe toate — asta se întâmplă în suspensie — 
crearea sentimentului intern și impresiei exterioare a unui corp care , pluteste". 

1.4.9. Isolations (izometrie; izolári). José Limón le fácea mereu la inceputul 
orei. Nu trebuie uitate acele oppositional pulls in corp (brate-picioare-cap), explorate 
in cadrul izolárilor. 

Ín isolations, o parte a corpului acumuleazá tensiune si isi exploreazá 
posibilitátile de expresie a miscárii independent (izolat) de celelalte párti ale 
corpului. 

Coloana vertebrală este văzută ca un elastic întins între baza ei si crestetul 
capului; această imagine imprimă o anume calitate a mișcării. 


1.5 Structura şi descrierea exerciţiilor care compun tehnica José Limón 

Tehnica Limón cuprinde un număr impresionant de mișcări si secvenţe de 
mișcare, ordonate într-o succesiune care urmărește, pe termen scurt, încălzirea şi 
pregătirea corpului pentru efort (fiind structurate într-o lectie/un antrenament 
zilnic pentru dansatorii profesionişti si aspiranti), iar pe termen lung, dezvoltarea 
acelor aptitudini si abilități fizice, tehnice, dramaturgice, expresive care dau 
naștere unui corp de dansator care serveşte plenar viziunii artistice a coregrafului 
José Limón. 

Ín continuare, vom da exemple de exercitii Limón, descrise detaliat: 
denumirea (în limba engleză), scopul, măsura si tempoul muzical, numărătoarea, 
descrierea exerciţiului, precum și variatii/variante de execuţie (de regulă, acestea 
corespund diferitelor niveluri de pregătire în dans, tehnica Limón fiind accesibilă 
şi adaptabilă profesioniştilor si începătorilor deopotrivă). 

Exerciţiile prezentate mai jos fac parte dintr-un studiu mai amplu și 
reprezintă câte un exemplu din fiecare secvenţă de studiu (exerciții la sol, exerciţii 
în mijlocul sălii, exerciţii care folosesc tot spaţiul de lucru). Fiecare astfel de 
secvenţă cuprinde un număr mai mare de exerciţii. Transpunerea în scris are la 
bază variantele de execuţie propuse de către Daniel Lewis, în DVD-ul José Limón 
Technique". 


1.5.1 Exerciţii la sol/stând așezată 


Denumire: Spinal Succession 

Scop: Este primul exerciţiu al studiilor tehnice Limón. Încălzește coloana 
vertebrală prin derulare si întinderea picioarelor. 

Măsură: 4/4 

Tempo: Lent 

Numărătoare: 1,2,3,4 /5,6,7,8 


7 Disponibil online la adresa: 
https://www.youtube.com/watch?v-we2HCkrjOsg&ab channel-MonicaMaterayDiegoGauna. 


8 Conform manualului lui Daniel Lewis, The illustrated dance technique of José Limón, Editura Princeton 
Book Company, New Jersey, 1999, pp. 61-73. 

Descriere: 


Exercitiul este folosit pentru a slefui aliniamentul si pozitia anatomicá 
in zona lombará. Íncepe de la baza coloanei vertebrale, continuá cu 
spatele, gátul si capul (in unele variatii, sunt implicate si bratele). 
Postura este cea specificá dansului modern: capul deasupra umerilor, 
umerii deasupra taliei, talia deasupra soldurilor (aliniament vertical). 


Variatii: 


Exercitiul se poate executa din poziția șezând sau din picioare; timpii 
de urcare/coborâre în exercițiu pot varia: 

e 4 timpi urcare, 4 coborâre 

e 3 timpi urcare, 1 timp coborâre 

e 1 timp urcare, 3 timpi coborâre 

e 1 timp urcare, 1 timp coborâre (de 4 ori) 


1.5.2. Exerciţii în mijlocul sălii/stând în picioare 


Denumire: 


Slow twos, fast threes 


Măsură: 


Slow twos: 2/4 
Fast threes: 3/8 


Tempo: 


Slow twos: lent 
Fast threes: moderat 


Frazare: 


Slow twos: 1 2 /2 2/3 2/ 42/52/62 
Fast threes: 1 2 3/2 2 3/32 3/42 3/52 3/623 


Descriere: 


Acest exercițiu presupune energie opusă în 5 puncte ale corpului: 2 
braţe, 2 picioare si capul. Opoziția presupune cá se resimte o forță egală 
în toate cele cinci puncte în fiecare moment al exerciţiului. Mișcarea 
este fluidă si continuă (nu are început, mijloc sau încheiere). Exercitiul 
folosește poziţiile de picioare a V-a, a Il-a, a I-a si a IV-a din dansul 
clasic. 

Combină elemente din dansul clasic (tendu, plié, pozitia a III-a/ a V-a, a 
IV-a, a II-a, relevé) cu elemente si principii din dansul modern — 
tehnica Limón: fall (cădere), rebound (recul), opposition (forţele opuse 
care creează alungirea), successional arms. Echilibrul de la finalul 
exerciţiului înlătură greutatea acumulată pe piciorul de lucru. 
Echilibrul vine din alungirea coloanei vertebrale, nu din împingerea 
podelei cu piciorul. 

Mișcarea este fluidă și continuă (fără început, mijloc, final). Greutatea 
nu „cade” pe picioare, ci corpul ridică spre în sus (lifts). Suspendarea 
de la finalul exerciţiului ajută la eliberarea de greutate a piciorului de 
lucru. Întotdeauna elevația (relevé) vine din înălțarea (Lift) de la nivelul 
coloanei vertebrale, și nu din împingerea picioarelor în podea. Pentru 
un echilibru mai bun, ne ajută să ne imaginăm corpul ridicând spre 
tavan prin axul vertical (chiar si în cazul torsiunilor laterale). Inertia 
mișcării de pendul (swing) creează echilibrul; orice oprire sau pauză 
dezechilibrează corpul. 


Variatii: 


In versiunea avansatá se adaugá o ,cádere" a trunchiului spre fatá, 
lateral si spate. 

Ín altá versiune avansatá, trunchiul deseneazá o rotație completă, 
schimbând calitatea mişcării (care este fluidă și aerată). Într-o altă 
versiune avansată, greutatea corpului (plasată pe piciorul de bază) 
facilitează o rotaţie completă (pe loc, la 360 grade) a întregului corp. 


Principii: 


Spre deosebire de dansul clasic, în dansul modern fiecare exercițiu 
implică fiecare segment corporal, mai ales partea superioară a corpului 
(prin numeroase răsuciri și derulări ale coloanei vertebrale, care de 
obicei este fixă în dansul clasic). Greutatea corpului nu cade pe 
picioare, ci dansatorul se străduiește să aibă senzaţia de ridicare pe 
parcursul exerciţiului. Mișcarea are o calitate fluidă și aerată. Corpul se 
înalță spre tavan prin axul central (chiar si in răsucirile laterale). 
Mișcarea de swing dă corpului echilibru; mișcarea conferă forță și 
echilibru dansatorului, fiind continuă și repetitivă. 

Mișcarea trebuie să aibă o calitate egală (even) si ușoară / delicată 
(smooth). 


Scop: 


Scopul exerciţiului este ca dansatorul să simtă opoziţie egală între cele 
cinci puncte care se extind în spațiu (brațele, picioarele si capul). 


1.5.3. Exerciţii care folosesc tot spaţiul de lucru 


Denumire: The body as an orchestra 

Măsură: 6/4 

Tempo: Moderat 

Numărătoare 123456 

(frazare muzicală): 

Descriere: Exercitiul este o deplasare a corpului în spaţiu (de la stânga la dreapta 


şi de la dreapta la stânga), plasând cât mai multă greutate în picioare și 
în tălpi. Se folosesc elementele clasice plié, relevé. 

Atunci când se adaugă brațele (asemănate de către coregraf cu niște 
viori) orchestrei corporale, acestea au o mișcare rotundă, fluidă, înaltă. 
Atunci când se adaugă turatiile în exercițiu, acestea au ca scop 
schimbarea formei mișcării (care devine fluidă, tridimensională). 


Variatii: 


Versiunea pentru avansați îi întoarce pe dansatori cu capul spre mai 
multe puncte în spațiu. Exercitiul presupune deplasarea pe linie, nu pe 
diagonală, pentru a păstra punctele de referinţă fixe si stabile (fatá- 
spate-lateral). 


Scop: 


Scopul exerciţiilor prin întreg spaţiul (across the floor) este să dezvolte 
coordonarea tuturor părților corpului. 


Principii: 


Fiecare parte a corpului are calităţile și specificitatea ei; apoi, ele 
trebuie să intre în armonie, să lucreze împreună (simultan) — 
păstrându-și calitățile individuale. 

Primul nivel este un tipar ritmic de deplasare. 

La al doilea nivel se adaugă „viorile” (braţele), fluide. 

La al treilea nivel se adaugă fagotul — greutate, mișcare anevoioasă. 
Exercitiul combină mișcări (predate anterior) cu calităţi ale mişcărilor, 

un întreg care e mai mult decât suma părților sale. Mișcarea trebuie să 
fie omogenă, nepermițând observatorului să discearnă părţile sale 
componente. 


1.6 Concluzii 

Pentru o mai bună înţelegere a muncii coregrafului José Limón, sunt 
necesare câteva repere din biografia sa artistică (viaţa personală se împletește 
adesea cu cea profesională, provocările, dificultăţile si etapele din viața personală 
se regăsesc cel mai adesea ca teme abordate în spectacolele sale), precum și detalii 
despre începuturile sale in dans. Limón este în primul rând dansator, apoi 
coregraf, dar si profesor de dans. Este esenţială înțelegerea tehnicii Limón prin 
cunoașterea lui Limón, profesorul: cum a predat, unde a predat, ce principii a 
urmat, cum s-a conturat şi transformat tehnica de dans. Am considerat absolut 
necesară includerea unor detalii despre unitatea stilistică si compozitionalá, ca si 
despre spectacolele importante dezvoltate în cadrul companiei Limón. 

În practica mea zilnică de profesor de dans, cunoașterea aprofundată a 
tehnicii de dans José Limón a îmbunătățit explicaţiile pe care le ofer elevilor, a 
îmbogăţit discursul pedagogic cu o multitudine de detalii pe care le-am aflat, 
aplecându-mă asupra fiecărui detaliu tehnic si compozițional in parte. De 
asemenea, m-au inspirat relatările despre stilul pedagogic al marilor coregrafi, 
între care Limón ocupă un loc aparte; principiile sale de lucru pot fi aplicate cu 
succes de fiecare profesor de dans, în fiecare sală în care această frumoasă artă îşi 
şlefuiește ucenicii. 

Sunt de părere că fiecare profesor de dans poate beneficia de pe urma unor 
informații suplimentare și a unor clarificări necesare privind tehnicile de dans 
modern și, în cele din urmă, lectura acestora să îl/o inspire în demararea unor 
căutări pe cont propriu, alături de elevi, în sala de dans, care va fi mereu 
laboratorul în care decantăm practici vechi şi noi. 

Cu dorinţa de a aduce mai multă claritate în predarea si creația dansului, o 
mai bună diferenţiere între tehnicile de dans modern și, implicit, o cunoaştere mai 
bună a fiecăreia dintre ele în parte, sper ca prezentul studiu să deschidă calea 
colegilor profesori si dansatori către propriile cercetări în dans. 

